CELEX: 62018CA0026
Language: hu
Date: 2019-07-10 00:00:00
Title: C-26/18. sz. ügy: A Bíróság (első tanács) 2019. július 10-i ítélete (a Hessisches Finanzgericht [Németország] előzetes döntéshozatal iránti kérelme) — Federal Express Corporation Deutsche Niederlassung kontra Hauptzollamt Frankfurt am Main (Előzetes döntéshozatal — Vámunió — 2913/92/EGK rendelet — 202. és 203. cikk — Behozatali vámok — Vámtartozásnak a vámszabályozás megsértése folytán való keletkezése — Adózás — Hozzáadottérték-adó (héa) — 2006/112/EK irányelv — A 2. cikk (1) bekezdésének d) pontja és 30. cikk — Behozatali héa — Adóztatandó tényállás — A termék „importjának” a fogalma — A termék Európai Unió gazdasági körforgásába történő belépésére vonatkozó követelmény — E terméknek a vámtartozás keletkezése helye szerinti tagállamtól eltérő tagállamba történő szállítása)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/12
            
         
      A Bíróság (első tanács) 2019. július 10-i ítélete (a Hessisches Finanzgericht [Németország] előzetes döntéshozatal iránti kérelme) — Federal Express Corporation Deutsche Niederlassung kontra Hauptzollamt Frankfurt am Main
      (C-26/18. sz. ügy) (1)
      
      (Előzetes döntéshozatal - Vámunió - 2913/92/EGK rendelet - 202. és 203. cikk - Behozatali vámok - Vámtartozásnak a vámszabályozás megsértése folytán való keletkezése - Adózás - Hozzáadottérték-adó (héa) - 2006/112/EK irányelv - A 2. cikk (1) bekezdésének d) pontja és 30. cikk - Behozatali héa - Adóztatandó tényállás - A termék „importjának” a fogalma - A termék Európai Unió gazdasági körforgásába történő belépésére vonatkozó követelmény - E terméknek a vámtartozás keletkezése helye szerinti tagállamtól eltérő tagállamba történő szállítása)
      (2019/C 305/14)
      Az eljárás nyelve: német
      
         A kérdést előterjesztő bíróság
      
      Hessisches Finanzgericht
      
         Az alapeljárás felei
      
      
         Felperes: Federal Express Corporation Deutsche Niederlassung
      
         Alperes: Hauptzollamt Frankfurt am Main
      
         Rendelkező rész
      
      A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 2. cikke (1) bekezdésének d) pontját és 30. cikkét úgy kell értelmezni, hogy valamely terméknek az Unió területére történő beléptetésekor nem elegendő, hogy e termék egy adott tagállamban a vámszabályozás — e tagállamban behozatalivám-tartozás keletkezését eredményező — megsértésének tárgyát képezze annak megállapításához, hogy az említett termék e tagállamban került be az Unió gazdasági körforgásába, ha megállapításra kerül, hogy ugyanezen terméket egy másik tagállamba, a végső rendeltetési helyére szállították, ahol az fogyasztás tárgyát képezte, az említett termék után tehát csak e másik tagállamban keletkezik behozatal utáni hozzáadottértékadó-tartozás.
      
         (1)  HL C 152., 2018.4.30